Santiago Fano, portavoz de lAsamblea dEstudiantes, diz que les polémiques que se xeneren na Universidá dUviéu cola llingua asturiana cada vez parecen más artificiales: «Son problemátiques xeneraes por sectores asturianófobos, minoritarios, pero interesaos en convertir artificialmente lidioma  nun elementu de tensión». Esti miembru de la Comisión de Normalización que la institución creó hai poco, comenta quel nuestru idioma úsalu la comunidá universitaria «dendel Claustru hasta laula», y señala que lúnicu elementu de tensión ye una llexislación «que conderga a los asturianofalantes a la marxinación».    Les palabres de Fano vienen depués de quel Rectoráu diera a conocer el Reglamentu nuevu de la entidá, que diz que les tesis doctorales namás se pueden presentar en castellanu, dalgo  que, según el portavoz de lAsamblea dEstudiantes, contradiz lo que Vicente Gotor lleva diciéndo-yos dende hai muncho tiempo: «Que lasturianu diba inxertase con total normalidá. Amás va contra les sos polítiques, porque hai que reconocer questi Rectoráu fixo muncho más que los otros pola normalización».    Anguaño, na Facultá de Formación del Profesoráu hai dellos doctoraos de Pedagoxía que tán trabayando en tesis nasturianu. Fano diz que «diba ser alloriante y escandaloso quuna Universidá  pública que tien como deber primeru atender a la sociedá dendel conocimientu, torgara en plenu sieglu XXI lestudiu científicu y llibre fechu en llingua asturiana». Otra manera, esplica que los estudiantes yá-y tresmitieron al Rector la so opinión y agora van intervenir nel próximu Conceyu de Gobiernu de la Universidá pa defender les enmiendes sobrel tema. «El Rector ta escuchando esta quexa xeneralizada y ta adoptando compromisos: normalmente suel cumplir lo que diz», comenta.